.td_uid_4_61403460367e8_rand.td-a-rec-img{text-align:left}.td_uid_4_61403460367e8_rand.td-a-rec-img img{margin:0 auto 0 0} Tliet snin ilu, Claudette Curmi, omm ta' tifla b'diżabbiltà, iddeċidiet li tieħu r-riedni f'idejha u toħloq hi post addattat għall-ħtiġijiet ta' bintha, fejn is-servizzi kollha meħtieġa taħt saqaf wieħed, mingħajr ma jkollha tiġri minn post għall-ieħor u minn terapista għal oħra. Hekk inħolqot Embrace Diversity Organisation, għaqda volontarja mmexxija minn ommijiet ta' tfal b'diżabbiltà, li għandha dar f'Baħar iċ-Ċagħaq b'diversi kmamar li jindirizzaw il-bżonnijiet ta' dawn il-persuni. F'din id-dar jattendu minn żgħar sa kbar, minn ta' sentejn sa dawk ta' 22 sena, fejn ikunu jistgħu jiltaqgħu u jagħmlu attivitajiet ta' pjaċir li fl-istess waqt jgħinuhom itejbu l-ħiliet tagħhom. Bħalissa qed jibbenefikaw minn din id-dar 30 familja differenti. Claudette spjegat lil Newsbook.com.mt li bintha għandha kundizzjoni severa, u hi u tikber affaċċjaw ħafna ostakli, prinċiparjament għax fl-iskola u fiċ-ċentri fejn kienet tattendi ma kinitx issib l-għajnuna li kellha bżonn bintha. Għalhekk għarfet li hemm bżonn post fejn bintha tkun tista' ssib is-servizzi li għandha bżonn, u bħalha, l-istess persuni oħrajn b'diżabbiltà. X'servizzi toffri d-dar ta' Embrace? Għalhekk, Embrace Diversity Organisation bdiet timla din il-lakuna fis-settur tal-persuni b'diżabbiltà. Id-dar għandha diversi kmamar li jindirizzaw bżonnijiet differenti: għandha kamra multisensory, gym, spa, u pixxina, fost l-oħrajn. Jiġu offruti servizzi li jvarjaw minn speech therapist għal pool instructor għal għalliema tal-arti u tad-drama. Il-gruppi jitqassmu skont l-abbiltà tal-persuna, l-età u ġieli anke skont is-sess fil-każ taż-żgħar, billi dawn sabuhom iżjed komdi mqassmin bniet u subien separatament. Apparti hekk, dawk li jattendu għandhom iċ-ċans li jkomplu jitħarrġu f'dak li jkunu qed jagħmlu mat-terapisti tagħhom. "Kienet it-tifla stess li ġegħlitni naħseb f'xi ħaġa għall-futur għaliha, u fl-istess ħin għamilnieha għal tfal oħra wkoll," fissret Claudette lil Newsbook.com.mt . Xi ħaġa bħal din mhix faċli, billi dawn il-ġenituri qegħdin jieħdu ħsieb it-tmexxija ta' din l-organizzazzjoni u ta' dan il-post, waqt li jieħdu ħsieb lill-familja, inkluż lil uliedhom b'diżabbiltà. Huma joħorġu kollox minn buthom u għalhekk jixtiequ li jsibu xi għajnuna: kemm finanzjarja, kif ukoll għajnuna mingħand persuni li lesti li jagħtu daqqa t'id fid-dar. Lil hinn minn dan, il-ġenituri jsibu wens f'xulxin. Claudette stqarret li dan hu s-sabiħ ta' Embrace. Huma lkoll jifhmu lil xulxin, u għalhekk iħeġġu lill-ġenituri l-oħra biex imorru għandhom biex jiftħu qalbhom magħhom, għax huma diġà għaddew minn dak li għaddejjin minnu huma. #td_uid_2_6140345fbd8e8 .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/09/13134920/Embrace-Diversity-Organisation-9-80x60.jpg) 0 0 no-repeat}#td_uid_2_6140345fbd8e8 .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/09/13134421/Embrace-Diversity-Organisation-80x60.jpg) 0 0 no-repeat}#td_uid_2_6140345fbd8e8 .td-doubleSlider-2 .td-item3{background:url(https://cdn.newsbook.com.mt/wp-content/uploads/2021/09/13134317/Embrace-Diversity-Organisation-communication-80x60.jpg) 0 0 no-repeat}#td_uid_2_6140345fbd8e8 .td-doubleSlider-2 .td-item4{background:url(https://cdn.newsbook.com.mt/wp-content/uploads/2021/09/13134151/Embrace-Diversity-Organisation-5-80x60.jpg) 0 0 no-repeat}#td_uid_2_6140345fbd8e8 .td-doubleSlider-2 .td-item5{background:url(https://cdn.newsbook.com.mt/wp-content/uploads/2021/09/13134218/Embrace-Diversity-Organisation-6-80x60.jpg) 0 0 no-repeat} 1 minn 5 Ritratt: Miguela Xuereb "Binti tħossha aktar inkluża hawnhekk" Il-pass li jmiss għal din id-dar huwa li dawk li jattendu jibdew jorqdu hemmhekk ukoll, u għandha tkun esperjenza pjaċevoli għalihom, ma' dawk li issa saru l-ħbieb tagħhom. Pjan ieħor għal Embrace hu li fix-xitwa, it-tfal jibqgħu jattendu, possibbilment imorru wara l-iskola u anke f'xi Sibtijiet, li jkun hemm programm ta' outreach u sessjonijiet tat-terapija individwali. L-organizzazzjoni qed taħdem ukoll fuq il-possibbiltà li dawk li jmorru l-iskola forsi jattendu ġurnata fid-dar ta' Embrace mal-LSE tagħhom minflok imorru l-iskola. Priscilla Bonello stqarret ma' Newsbook.com.mt li bintha dejjem kienet tieħu gost tagħmel attivitajiet bħad-drama u l-arti, imma qajla sabet opportunitajiet biex tagħmilhom peress li l-postijiet fejn ħaditha kienu jirrikjedu li jkollha carer jew xi ħadd li joqgħod magħha. Għalhekk, meta Priscilla saret taf b'Embrace, għamlitu l-għan tagħha li l-post jibda jipprovdi dawn is-servizzi. "Jieħdu pjaċir jiġu hawn u jħossuhom inklużi," tispjega l-omm, filwaqt li tgħid li bintha tħossha iżjed komda u milqugħa, u l-istima tagħha nfisha għoliet ukoll kemm ilha parti mill-organizzazzjoni Embrace, għax tqatta' ħinha ma' nies b'abbiltajiet simili. Aqra wkoll Tuża apparat teknoloġiku assistiv biex tkompli l-edukazzjoni tagħha Toħroġ pożittività mit-taħlit tad-diżabbiltajiet Sarah Mizzi, il-kordinatriċi tal-programm, spjegat li l-programm li għadhom kemm temmew kien imqassam fuq 10 ġimgħat, u kull ġimgħa kellha tema differenti b'attivitajiet vasti, bħat-tisjir u l-ħasil tal-ħwejjeġ. Bil-proċess tal-ħasil tal-ħwejjeġ, pereżempju, it-tfal jiksbu iżjed motor skills f'idejhom. Hija indirizzat kritika li ġieli tingħad, li tfal b'diżabbiltajiet differenti m'għandhomx jitħalltu, jiġifieri dawk bl-ADHD, pereżempju, m'għandhomx jitħalltu ma' dawk bid-Down Syndrome. Madankollu, Sarah qalet li f'din id-dar jitħalltu u jaraw affarijiet pożittivi ħirġin minn dan it-taħlit, għax il-ħbiberija ta' bejniethom tikber aktar. #td_uid_3_6140346031b95 .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/09/13134247/Embrace-Diversity-Organisation-7-80x60.jpg) 0 0 no-repeat}#td_uid_3_6140346031b95 .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/09/13134125/Embrace-Diversity-Organisation-4-80x60.jpg) 0 0 no-repeat}#td_uid_3_6140346031b95 .td-doubleSlider-2 .td-item3{background:url(https://cdn.newsbook.com.mt/wp-content/uploads/2021/09/13134058/Embrace-Diversity-Organisation-3-80x60.jpg) 0 0 no-repeat}#td_uid_3_6140346031b95 .td-doubleSlider-2 .td-item4{background:url(https://cdn.newsbook.com.mt/wp-content/uploads/2021/09/13134351/Embrace-Diversity-Organisation-8-80x60.jpg) 0 0 no-repeat} 1 minn 4 Ritratt: Miguela Xuereb Filmati: Miguela Xuereb F'Ottubru li għadda M'għandhomx ibatu l-istudenti b'diżabbiltà minħabba l-pandemija – MAPSSS Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_5_6140346036f10_rand.td-a-rec-img{text-align:left}.td_uid_5_6140346036f10_rand.td-a-rec-img img{margin:0 auto 0 0}